cyanic-selkie/wikianc huggingface dataset:
Boksing under Middelhavslekene 1975
Boksing under Middelhavslekene 1975. Boksing var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som boksing var med på programmet under Middelhavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Italia ble beste nasjon med tre gullmedaljer foran Algerie, Jugoslavia og Tunisia som vant to gull hver.
Ole Tjomsland
Ole Tjomsland (født 8. desember 1895 i Grimstad, død 29. mai 1961) produserte på 1930-tallet landets første egenproduserte diesel-motor, Tjomslands-dieselen, beregnet for båtbruk.
Produksjonen lå innerst i Høllen i Søgne. En av motorene er utstilt i Søgne rådhus på Tangvall.
Arnold J. Toynbee
Bakgrunn
Hans far var Harry Valpy Toynbee (1861–1941), sekretær til Charity Organization Society, og hans hustru Sarah Edith Marshall (1859–1939). Hans søster Jocelyn Toynbee ble arkeolog og kunsthistoriker. Faren Harry var en bror av økonomen og økonomihistorikeren Arnold Toynbee.
Toynbee studerte historie i Winchester, i Heidelberg og ved Balliol College i Oxford.
Karriere
Han arbeidet under både første verdenskrig og andre verdenskrig for det britiske utenriksdepartementet som rådgiver for War Propaganda Bureau, og forfattet selv propagandapamfletter mot Sentralmaktene.
Etter første verdenskrig deltok han i 1919 under fredskonferansen i Versailles. Rett etter overtok han den nyopprettede lærestol Koraes Professor of Modern Greek and Byzantine History, Language and Literature ved King’s College London. Fra 1921 til 1922 var han korrespondent for Manchester-avisen Guardian under den gresk-tyrkiske krig (1919-1922), en erfaring som skildres i hans bok The Western Question in Greece and Turkey. Etter strid fikk han i 1924 lærestolen for internasjonal historie ved London School of Economics and Political Science. Fra 1925 til 1956 var han dessuten direktør for Royal Institute of International Affairs.
Det er som historiker han er blitt berømt. A Study of History minner om Oswald Spenglers historiesyn, men skiller seg fra dennes deterministiske betraktningsmåte og pessimisme. Toynbee var videre en stor beundrer av Ibn Khaldun. Til forskjell fra andre historikere, som viet seg til nasjonalstaters eller etniske gruppers historie, studerte Toynbee sivilisasjoner, som han definerte ut fra kulturelle kriterier. Vesten holdt han adskilt fra «de ortodokse sivilisasjoner» (Russland, Balkan) og også fra den gresk-romerske antikke sivilisasjon. Sivilisasjoner, mente Toynbee, oppstod som respons på utfordringer, der en minoritet tilbød en gruppe en løsning på utfordringens problem. Slike utfordringer kunne være fysiske eller sosiale. Om sivilisasjonen mestret problemet, vokste den, og om den mislyktes, forfalt den, mente Toynbee, og påstod: Civilizations die from suicide, not by murder. Sammenlagt identifiserte han 30 sivilisasjoner, levende og forsvunne. Han gjennomgikk også de ulike rasers påståtte fortrinn. «Den svarte rase er den eneste som ikke har bidratt positivt til noen kultur - ennå da.»
Senere ble Toynbee kritisert for sin teori. I mye skilte hans teorier seg fra samtidens, ettersom han ikke forklarte sivilisasjoners tilkomst ut fra rasistiske grunner, og heller ikke marxistisk som en klassekamp. Han ble oppfattet mer som en metafysiker enn en historiker, så for eksempel av Pieter Geyl.
Lakes
Lakes betegner
Kim Gundersen
Kim Gundersen (født 13. januar 1985) er en norsk styrkeløfter som representerer Ulefoss AK. Han er medlem av Norges Styrkeløftforbund og konkurrerer i henhold til IPF (International Powerlifiting Federation) sitt reglement. Han har til nå tre NM-gull hvorav to er i styrkeløft og ett er i benkpress. Gundersen var juniorløfter til og med 31. desember 2008, og fra 1. januar 2009 er han seniorløfter, og kommer sannsynligvis til å stille i klasse -82,5 kg.
Meritter
Gundersen har fram til 2009 løftet i -67,5- samt -75-kilosklassene, men fra 2009 skal han konkurrere i -82,5. I de to nevnte klassene har han som best 142,5 kg i benkpress i -67,5, mens resultatene for -75 er 245kg i knebøy, 177,5 kg i benkpress og 245 kg i markløft. Beste total på ett og samme stevne er 655,0kg fordelt på 245 kg – 177,5 kg – 240 kg
Panshan
Panshan (kinesisk: 盘山县; pinyin: Pánshān Xiàn) er et fylke i byprefekturet Panjin i byprefekturet Liaoning i Folkerepublikken Kina. Folketallet i 1999 var på 278,884 innbyggere.
Administrative enheter
Panshanbestår av ni storkommuner og fem kommuner.
Storkommuner:
Kommuner:
Lasse synger Vidar Sandbeck
Lasse synger Vidar Sandbeck er et musikkalbum med Lasse Johansen, utgitt i 1988.
Juan Alberto Rodríguez Ibarra
Juan Alberto Rodríguez Ibarra (født 30. mai 1969) er en meksikansk sandvolleyballspiller.
Han representerte Mexico under Sommer-OL 2000 i Sydney, hvor han ble nummer 9.
Abraham Mendelssohn Bartholdy
Abraham Mendelssohn Bartholdy (født 10. desember 1776, død 19. desember 1835) var en tysk bankier og filantrop. Han var far til Felix Mendelssohn Bartholdy og Fanny Mendelssohn.
Som sønn til filosofen Moses Mendelssohn skal Abraham ha sagt til en venn: «Før var jeg sønn av en berømt far, nå er jeg far til en berømt sønn».
Sammen med sin bror Joseph Mendelssohn arbeidet han i Bankhaus Mendelssohn. Abraham Bartholdy ble gravlagt på gravlundene ved Halleporten.
Sør-Afrikas president
Sør-Afrikas president er stats- og regjeringssjef ifølge Sør-Afrikas konstitusjon. Fra 1961 til 1994 ble statssjefen kalt statspresident.
Presidenten velges av medlemmer av nasjonalforsamlingen, underhuset i parlamentet, og er vanligvis lederen i det største partiet, som har vært African National Congress (ANC) siden valget 27. april 1994. Den første presidenten som ble valgt i henhold til den nye konstitusjonen var Nelson Mandela, som ble etterfulgt av Thabo Mbeki i 1999. Mbeki ble etterfulgt av Kgalema Motlanthe i september 2008 og var president frem til mai 2009, da Jacob Zuma overtok. I §5, seksjon 88, i konstitusjonen begrenses en presidents maksimale funksjonstid til to perioder. Presidenten blir valgt etter hvert parlamentariske valg, noe som gir enhver president en periode på mellom fem og ti år.
Stolen Goods
Stolen Goods er en amerikansk stumfilm fra 1915, regissert av George Melford.
Handling
Margery Huntley, en foreldreløs på egen hånd i New York, er ansatt ved et klesbutikk. En dag dukker Helen North, en velstående ung kvinne som er kleptoman, i butikken. Men et stykke svært kostbare blonder blir stjålet av Helen, og det blir oppdaget at dette er savnet før Helen rekker å komme seg unna. I panikk ved tanken på oppdagelse legger Helen fra seg tøyene inn i Margerys håndveske, som er åpen uten at Margery legger merke til dette. Der blir tyvegodset blir oppdaget, og Margery blir sendt i fengsel. I mellomtiden reiser Helen til utlandet, sammen med sin invalide far. Margery får muligheten til å bli en utdannet sykepleier, samtidig som hun sitter i fengsel.
Margery blir endelig uteksaminert, og er glad i arbeidet sitt. Men den etterforskeren som arresterte henne besøker sykehuset, gjenkjenner henne, og forteller en av sykepleierne at Margary har sittet i fengsel. Margery ønsker deretter å reise til utlandet, for å pleie de sårede under krigen i Belgia. Gjennom krigen mister Helens far alle pengene sine, og dør plutselig i Belgia. Helen står praktisk talt uten penger. Hennes eneste håp er farens gamle venn, den velstående fru Franklyn fra California, som faren hennes hadde skrevet til - og tryglet henne om å hjelpe datteren hans. Mrs. Franklyn har aldri møtt Helen, men sender henne sjenerøst penger og en dampskip-billett og oppfordrer henne til å bli med henne så raskt som mulig.
Helen begynner på reisen, men det oppstår også en rekke forsinkelser underveis. Men Helen møter også Margery, selv om Helen ikke kjenner henne igjen. Men en granat treffer sykehuset hvor begge to befinner seg, og Helen blir alvorlig såret - og etterlatt som død. Fienden erobrer byen, og Margery blir alene med de sårede som ikke kunne flyttes. Når hun Helens kjole og papirer, blir hun slått av likheten mellom dem når det gjelder alder og høyde. Marilyn bestemmer seg raskt for å reise til California, og ta på seg navnet Helen North.
Jim Jarmusch
James «Jim» Jarmusch (født 22. januar 1953 i Akron i Ohio) er en amerikansk regissør, dramatiker og skuespiller. Han blir tilordnet retningen ''Independent Cinema.
Da Jarmusch var 17 dro han til New York og studerte til Bachelor of Arts i engelsk og amerikansk litteratur ved Columbia University. Deretter studerte han filmvitenskap ved New York Universitys Tisch School of the Arts, men sluttet her og brukte i stedet stipendet til å lage sin første film Permanent Vacation.
Jarmuschs gjennombrudd kom med filmen Stranger Than Paradise to år senere, og denne høstet mye oppmerksomhet ved dens banebrytende form, blant annet ved den episodiske oppdelingen i 62 scener på gjennomsnittlig 1 1/2 minutt filmet med samme kamera og oppdelingen mellom disse som er markert med mørke overganger. I 2002 ble filmen tatt opp i det amerikanske, nasjonale filmregisteret i Library of Congress for å være «culturally, historically, or aesthetically significant» («kulturelt, historisk eller estetisk viktig»).
Hans spillefilm The Dead Don't Die ble tatt ut som åpningsfilm til hovedprogrammet på filmfestivalen i Cannes i 2019.
Gla’ dans 1
Gla' dans 1 er et musikkalbum med Lassez, utgitt i 1989. Dette er bandets eneste plateutgivelse.
Tor Isedal
Tor Isedal, egentlig Tor Carlsson, (født 20. juli 1924 i Norrköping, død 18. februar 1990 i Nynäshamn), var en svensk skuespiller. Han var gift flere ganger, med: Marie Isedal, Marie Hedeholm og Eva Kars. Han er far til Per Isedal, Ola Isedal, Pernilla Isedal og Peter Isedal.
Peugeot Type 1
Bilen Serpollet Tricycle/Peugeot Type 1 er en liten, dampdrevet trisykkel, produsert av Peugeot i 1886. Dette er den første bilen Peugeot bygget.
Serpollet Tricycle var en av de første industrielt fremstilte motorkjøretøy. Bilen ble designet av Léon Serpollet og ble presentert i 1886. Trisykkelen hadde en oljefyrt kjele og en tosylidret motor med poppet-ventiler og veivhus. Motoren produserte rundt 4 til 6 HK med sine to sylindere. Bilen kunne oppnå en maksimal hastighet på ca. 25 km/t (16 mph).
Temnorhynchus retusus
Temnorhynchus retusus er en bille som hører til gruppen hornbiller i familien skarabider (Scarabaeidae).
Utseende
En middelsstor (gjerne 15-20 millimeter), kraftig, svart hornbille. Hannen har et kort, skiveformet horn i pannen, som foran dette er flat og kraftig punktert. Oversiden er ganske kraftig punktert og blank, på pronotum er punktene nesten sammenflytende, men ganske grunne. Undersiden er kledt med lange, oransje hår.
Levevis
Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet søtpoteter. De voksne er trege insekter som sjelden kommer til lys.
Trier bispedømme
Trier bispedømme er et katolsk bispedømme i Tyskland, med sete i byen Trier. Det er en suffragan av erkebispedømmet Köln.
Det er usikkert når bispedømmet ble opprettet, men den første omtalen av en biskop av Trier var i 314. Trier var en viktig by i Romerriket, under navnet Augusta Trevorum, og det var derfor naturlig at det tidlig ble opprettet et bispedømme der.
Temnorhynchus retusus
Utbredelse
Arten lever i det østlige og sørlige Afrika og er dessuten innført til Australia.
Trier bispedømme
I 1821 ble Limburg bispedømme etablert med territorium tatt fra Trier.
Liste over sørkoreanske filmer fra 1962
Liste over sørkoreanske filmer fra 1962 er en kronologisk liste over filmer som ble lansert i Sør-Korea i 1962.
Dundee Island
Dundee Island er en isdekket øy som ligger øst for den nordøstre spissen av Den antarktiske halvøy og sør for Joinville Island. Øya ble navnsatt 8. januar 1893 av kaptein Thomas Robertson på Dundee-ekspedisjonen 1892–93 etter hjemmehavnen til ekspedisjonen.
Den er en av flere øyer rundt den delen av halvøya som kalles Graham Land, som er nærmere Sør-Amerika enn noe annet sted på det antarktiske kontinent. Graham Land inngår i kravområdene til Argentinsk Antarktis, Britisk Antarktis og Chilensk Antarktis.
Lincoln Ellsworth brukte Dundee Island som utgangspunkt for den første vellykkede kryssing av kontinentet med fly den 23. november 1935.
Argentina har siden 1967 operert forskningsstasjonen Petrel på øya. Den har en kapasitet på 55 personer og har kun sommerdrift.
Nord-Libanon
Guvernementet Nord-Libanon (arabisk: الشمال – Aš Šamāl) er et av guvernementene i Libanon. Hovedstaden er Tripoli.
Oppdeling
Guvernementet er delt i distrikter (aqdya):
Kobberslager
Kobberslager er en retning innen Kobber- og blikkenslageryrket som spesialiserer seg på utforming eller reparasjon av produkter ved hamring, valsing og/eller trykking av kobberplater.
Kobberslagere i byen og på landet
Mens gjørtleren støper produkter i messing og bronse, bruker kobberslageren hammer og ambolt for å forme sine. På 1700-tallet tok kobberslagerne også i bruk trykkbenker og senere valser for å forme produktene. I middelalderen ser det ut til at kobberslager- og gjørtlerarbeid har vært to sider av samme fag. Men på 1400-tallet har kobberslagere i Norge skilt seg ut som egen yrkesgruppe, og den eldste kjente er «Lasse kopar slaghare» som omtales i et diplom fra Jämtland i 1428.
Forholdene i Norge var små. Det var mange håndverksfag som ikke hadde egne laug, men for å få lov til å drive eget verksted måtte håndverkerne løse borgerskap i en by. I 1839 ble loven som regulerte håndverkene opphevet. Myndighetene ønsket å fremme fri konkurranse, og det ble fritt for enhver å slå seg ned som håndverker både på landet og i byene.
Kobberslagere ble aldri en stor yrkesgruppe i Norge. Det var hovedsakelig i Bergen «kobbersmedene», som de kalte seg der, dannet eget laug. Det er uklart når dette lauget ble etablert, men det er nevnt i en oversikt over håndverkerne i byen fra 1674.
Det ser ut til at etterspørselen etter kobbervarer øker utover på 1700- og 1800-tallet. I Bergen økte antall mestere fra 6 i 1723 til 13 i 1821. I Christiania derimot var det bare 2-3 kobberslagere gjennom 1700-tallet og til langt ut på 1800-tallet, og det var lignende forhold i Trondheim. Disse kan umulig ha klart å produsere alt det kobbertøyet som byens og omegnens innbyggere hadde behov for.
På tross av påbudet om at håndverkere skulle bo i byene, finner vi en rekke kobberslagere, fra 1600-tallet og utover, på bygdene. På Toten ble det produsert mye kobbertøy, særlig på 1800-tallet, men totningene ble etter hvert mer kjent for blikktøy. En annen bygd der håndverket har sterke tradisjoner er Singsås i Trøndelag. Her hører vi om den første kobberslageren i 1682. Han ble etterfulgt av mange fram til produksjonen her tok slutt omkring 1945. Kobberslagerne i Singsås solgte en betydelig del av sin produksjon på markedene i Trondheim, på Røros og på Grundset, og «Singsåskobber» er enda et kjent begrep i store deler av Trøndelag og i Østerdalen.
Nedgangstider for produksjon av kobbertøy
Utover på 1800-tallet blir blikkenslagernes billige blikktøy en konkurrent til de dyrere kobbervarene. Men på tross av prisforskjellen var kobbervarene overlegne i kvalitet. Under første verdenskrig ble det vanskelig for kobberslagerne å få tak i råvarer. Da krigen var slutt begynte aluminiumskjelene å komme i bruk, og i kampen mot aluminiumsindustrien måtte kobberslagerne gi tapt.
Utover på 1800- tallet er skillet mellom kobberslagerfaget og blikkenslagerfaget i ferd med å utviskes. Men først i 1946 kom det formelle vedtaket fra myndighetene om å slå fagene sammen I dag driver kobber- og blikkenslagere primært med ventilasjon og takarbeid, og her er det et stort marked.
US Open 1998 (tennis)
US Open 1998. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1998 ble arrangert i perioden 31. august til 13. september. Patrick Rafter beseiret sin landsmann Mark Philippoussis i herrefinalen i single og Lindsay Davenport vant damefinalen over Martina Hingis.
Kallimakhos (andre betydninger)
Navnet Kallimakhos kan vise til følgende personer fra antikken:
Kirsten Ketscher
Kirsten Ketscher (født 1947) er en dansk jurist. Hun er professor i sosialrett, med særlig vekt på kvinnerett og barnerett, ved Københavns Universitet, og professor II i kvinnerett og arbeidsrett ved Institutt for offentlig rett ved Universitetet i Oslo. Hun ble cand. jur. i 1976 og dr. juris i 1990.
Daniel Samohin
Daniel Samohin (født 12. mars 1998) er en israelsk kunstløper. Han er juniorverdensmester fra 2016. Han representerte Israel under Vinter-OL 2018 i Pyeongchang, hvor han ble nummer 13.
Hurtigløp på skøyter under Vinter-OL 2014 – 5000 meter menn
Rekorder
Før konkurransen var gjeldende verdens-, olympisk og bane- rekorder som følger:
Sven Kramer forbedret både den olympiske rekorden og banerekorden til tiden 6.10,76.
Dommere og starter
Disse var offisielle dommere og starter under 5 000m for menn under OL i Sotsji 2014 i Adler-Arena.
Cart and Cwidder
Cart and Cwidder er en bok skrevet av den britiske forfatteren Diana Wynne Jones. Det er den første boken i en serie på totalt fire bøker om Dalemark, og ble utgitt i 1975.
Historien
Boken handler om en familie omreisende musikere, og deres ferd gjennom Dalemark. Da Clennen (familiens overhode) blir myrdet av en gruppe mystiske menn, tar hans kone Lenina (som opprinnelig kommer fra adelen) med familien og deres passasjer, gutten Kialan, tilbake til henens hjemby – Markind. Samme dag som drapet på hennes ektemann, gifter Lenina seg på ny, med hennes tidligere forlovede: Markinds lord.
Hennes tre barn, Dastandlen Handagner (Dagner), Cennoreth Manaliabrid (Brid), og Osfameron Tanamoril (Moril) oppdager at en av deres fars mordere også befinner seg i Markind, og sammen med Kialan rømmer de og prøver å fortsette livet som musikere på egen hånd. Like etter rømningen, finner de ut at faren deres var det beryktede spionen kalt "the Porter", som samlet informasjon for the nordlige Dalemark. Barna forsøker å videreføre farens arbeid. Deres passasjer, Kialan, viser seg å være sønn av en jarl fra nord, på flukt fra jarlene i sør. De fortsetter reisen nordover mot Kialans (og de tre andre barnas) hjemby Hannart. Dagner blir arrestert for forræderi mot jarlene i sør. Hans yngre søsken blir tvunget til å forlate ham i den tro at han har blitt hengt. (De blir senere gjenforent).
Barna unnslipper så vidt mang en fare på veien nordover. Moril oppdager at han har evnen til å bruke den magiske kraften i en cwidder han nylig arvet fra faren (et instrument som minner om en lutt). Clennen hadde bare greid å utnytte denne kraften én eneste gang, da han overtalte sin kommende kone (Lenina) om å forlate sin rike forlovende og et liv blant adelen til fordel for ham.
Historien ender med at Moril stnger den eneste mulige veien den sørlige hæren kan benytte for å angripe det frie nord, akkurat i det de skal til å gjennomføre akkurat dette. Han bruker sin magiske cwidder for å få fjellene til å "gå", og lukker Flenpass, akkurat som hans forfader (den berømte Osfameron) gjorde i mange av sangene Morils far hadde sunget så ofte.
Dan Benson
Daniel Randall Benson (født 10. september 1987 i Toronto, Ontario) er en kanadisk skuespiller, best kjent for rollen som Zeke Beaterman i Tv-serien Magikerne på Waverly Place.
Frya (elv)
Frya er ei elv i Innlandet fylke. Den kommer fra Furusjøen (852 moh.) på grensen mellom Nord-Fron og Sel kommuner, og har et nedbørfelt på 377 km².
Fra Furusjøen renner Frya rolig mot sørøst, gjennom den brede og skogkledte Frydalen. Den får tilløp fra flere sideelver fra Rondane i nord, hvorav den største er Eldå. Elva snur i mere sørlig retning omtrent der den møter kommunegrensa mellom Sør-Fron og Ringebu, som følger elva helt til utløpet i Lågen. Nedenfor Furusætra blir dalen trang, og elva løper i et elvegjel.
Samløpet med Gudbrandsdalslågen er preget av Fryas store vifte, og de akkumulerte massene er så store at Lågens elveløp er presset helt over til vestsiden av Gudbrandsdalen. I den nedre del av dalen, på østsiden, ligger jordbruksbygda Venabygd.
Frya ble varig vernet mot kraftutbygging gjennom verneplan II for vassdrag.
Dvergbiller
Dvergbiller (Clambidae) er en familie av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under.
Utseende
Knøttsmå til små biller (0,7 – 3 mm, de fleste mindre enn 2 mm), rund kroppsform. Hodet er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle. Brystskjoldet (pronotum) er temmelig stort og bredt. Dekkvingene er avrundede og hvelvede, dekker hele bakkroppen. De har ikke punktstriper. Beina er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.
Joel Sotelo Villalobos
Joel Sotelo Villalobos (født 13. juli 1970) er en meksikansk sandvolleyballspiller.
Han representerte Mexico under Sommer-OL 2000 i Sydney, hvor han ble nummer 9.
Dvergbiller
Levevis
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.
Eksterne lenker
Bilde av:
Dipelicus cantori
Dipelicus cantori er en bille som hører til familien skarabider (Scarabaeidae).
Utseende
En nokså stor (35-40 millimeter), bred og kraftig, blankt svart hornbille. Hannene har et kraftig horn i pannen og fire horn på thorax, som danner hjørnene i en stor grop, hunnene mangler disse. Hornene på sidene er store og lange, de på toppen ganske korte. Oversiden er nokså kraftig punktert. Denne slekten utmerker seg ved brede, utvidete legger (tibiae).
Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten lever på Sumatra, Java og noen omkringliggende øyer.
17. serierunde i 2. divisjon avdeling 3 2007
'''17. serierunde i 2. divisjon avdeling 3 2007''' startet 25. august, og endte med to kamper den 27. august 2007.
Avricourt (Meurthe-et-Moselle)
Avricourt  er en kommune i departementet Meurthe-et-Moselle i regionen Grand Est i Frankrike. Innbyggerne kalles for Avricourtois.
Befolkningsutvikling
Antall innbyggere i kommunen Avricourt (Meurthe-et-Moselle)
Promecosoma
Promecosoma er en slekt av biller som tilhører familiegruppen bladbiller (Chrysomelidae).
Utseende
Middelsstore, avlangt ovale, halvmatte bladbiller, gjerne brunrøde med mørke, mer eller mindre metallisk fargede dekkvinger.
Utbredelse
Slekten er utbredt i Nord-, Mellom- og Sør-Amerika, de aller fleste artene i Mexico.
Folkeavstemningen om skotsk uavhengighet 2014
Folkeavstemningen om skotsk uavhengighet 2014 ble avholdt 18. september 2014. De sentrale punktene i folkeavstemningen var Skottlands økonomiske styrke, forsvarsspørsmål, de videre forbindelser med Storbritannia og medlemskap i overnasjonale organisasjoner, særlig Den europeiske union og NATO.
Spørsmålet velgerne skulle ta stilling til var: «Should Scotland be an independent country?» («Burde Skottland være et uavhengig land?»), og velgerne skulle stemme ja eller nei til dette.
Som følge av en avtale mellom den skotske regjeringen og den britiske regjeringen, ble vilkårene og den praktiske gjennomføringen av folkeavstemningen regulert gjennom en egen lov, Scottish Independence Referendum Act, som ble framlagt 21. mars 2013, vedtatt av Skottlands parlament 14. november 2013 og gitt kongelig sanksjon 17. desember 2013.
I uken i forkant av folkeavstemningen utga lederne av de tre store britiske partiene en felles uttalelse før de alle tre reiste til Skottland for å drive valgkamp for nei-siden. Statsminister David Cameron heiste i tillegg det skotske flagget over statsministerboligen i Downing Street og andre bygninger i Whitehall fram til avstemningsdagen.
Etter folkeavstemningen er det igangsatt en prosess for å overføre ytterligere selvstyremyndighet til Skottland.
Skottlands førsteminister kunngjorde etter folkeavstemningen at han ikke stiller til gjenvalg og at han trekker seg som partileder.
Bakgrunn
Skottland, slik vi kjenner det i dag, ble dannet gjennom utviklingen av Alba og utover i middelalderen. Det skotske kongeriket kjempet en rekke uavhengighetskriger mot England på slutten av 1200-tallet og begynnelsen av 1300-tallet. Da kong Jakob VI av Skottland besteg tronen til kongedømmet England, kom de to landene i en personalunion, kalt Union of the Crowns. Kong Jakob forlot Skottland for aldri mer å vende tilbake, og ble således Jakob I av England. Med unntak av en kortere epoke under Oliver Cromwells protektorat forble Skottland en selvstendig stat, men med betydelig konflikter mellom kronen og den reformerte presbyterianske bevegelsen (convenantene) over kirkens styre. Etter 1688-revolusjonen og avsettelsen av den katolske Jakob VII ved Vilhelm og Maria ble Skottland kortvarig truet til å velge en annen protestantisk monark fra England. I 1707 derimot, etter trussel fra England om stenge handelen og fri bevegelse over grensene, gikk det skotske og det engelske parlamentet sammen om personalunionen («Acts of Union 1707») som dannet kongedømmet Storbritannia.
I flere hundre år ble Skottland styrt direkte fra London, mens et forslag om skotsk devolusjon ble tatt opp til en folkeavstemning 1. mars 1979, uten at dette medførte noen endringer, til tross for at forslaget ble vedtatt med snau margin (51,6%/48,4%). Dette skyldtes at et menig parlamentsmedlem fra Labour Party hadde lyktes med å få igjennom en klausul som sa at et JA-flertall måtte utgjøre minst 40 % av alle stemmeberettigede. De konservative regjeringene under Margaret Thatcher og John Major i årene 1979 og 1997 fremmet ingen forslag om mer skotsk selvstyre. Men da Labour igjen kunne danne regjering i 1997, ble det avholdt en ny folkeavstemning om det skulle opprettes et skotsk parlament, og om dette parlamentet skulle ha beslutningsmyndighet til å regulere skattenivået for inntektsskatt. Det var en klar majoritet til støtte for begge forlagene. Scotland Act 1998 ble vedtatt det følgende året som opprettet Skottlands parlament og de første valgene til dette ble avholdt 6. mai 1999. SNP har programfestet folkeavstemning om skotsk uavhengighet. Ved valget i 2007 ble SNP det største partiet i det skotske parlamentet, men hadde ikke tilstrekkelig støtte fra de andre partiene til å få vedtatt en folkeavstemning, da de foruten sine egne 47 parlamentsmedlemmer bare fikk støtte fra to fra Scottish Green Party og den uavhengige Margo McDonald, av totalt 129 parlamentsmedlemmer.
Da SNP fikk rent flertall i det skotske parlamentet med sine 69 plasser ved valget i 2011 fikk SNP absolutt flertall, og etter valgseieren ble det klart at dette ville finne sted. Det var imidlertid stor usikkerhet med hensyn til hvordan den britiske regjeringen ville stille seg til resultatet, om avstemningen ble avholdt uten dennes godkjennelse.
26. november 2013 la den skotske regjeringen fram en lengre rapport som skulle viser hvordan Skottland skulle organisere seg ved en uavhengighet.
Juridisk grunnlag
I prosessen fram mot vedtak om en folkeavstemningen om skotsk uavhengighet, ble det diskutert i hvilken grad det skotske parlamentet hadde fullmakt til å arrangere en folkeavstemning om skotsk uavhengighet, da dette innenfor dagens lovgivning ikke har myndighet til ensidig å si opp unionen med de andre landene i Storbritannia, da slike konstitusjonelle spørsmål utelukkende kan vedtas av Det britiske parlamentet. Den skotske regjeringen presiserte at det juridiske grunnlaget skulle avklares før avstemningen og at dette skulle være en rådgivende folkeavstemning om det skotske parlamentets fullmakter skulle utvides, og resultatet av denne ville ikke ha noen lovmessig virkning på unionen.
15. oktober 2012 ble det inngått en avtale («The Edinburgh Agreement») mellom Storbritannias statsminister David Cameron og den skotske førsteminister Alex Salmond i den skotske hovedstaden Edinburgh som regulerer det juridiske grunnlaget for folkeavstemningen. Vilkårene og den praktiske gjennomføringen av folkeavstemningen er regulert gjennom en egen lov: Scottish Independence Referendum Bill, som ble framlagt 21. mars 2013, vedtatt av Skottlands parlament 14. november 2013 og gitt kongelig sanksjon 17. desember 2013.
Tidspunkt
Den skotske regjeringen kunngjorde 21. mars 2013 at folkeavstemningen vil bli avholdt 18. september 2014. Det ble spekulert i om at dette tidspunktet ble valgt siden dette er rett i etterkant av 700-årsjubileet for slaget ved Bannockburn i juni, men dette er avvist av Alex Salmond. Andre har antatt at høsten 2014 er valgt siden Skottland da skal være vertskap for både Samveldelekene i Glasgow og Ryder Cup i Gleneagles.
Stemmerett
Ved folkeavstemningen har følgende stemmerett:
Scottish National Party ønsket å senke stemmerettsalderen fra 18 til 16 år og den skotske regjeringen oversendte forslag om å senke stemmerettsalderen i denne folkeavstemningen til det skotske parlamentet i mars 2013. Dette ble vedtatt 27. juni 2013.
Avstemningspørsmål
Edinburgh-avtalen slår fast at den skotske regjeringen skal foreslå ordlyden i avstemningspørsmålet, og det skotske parlamentet har fullmakt til å vedta den endelige ordlyden. Som følge av denne bestemmelsen, rådførte den skotske regjeringen seg med Electoral Commission (det nasjonale valgstyret). Den skotske regjeringen foreslo overfor Electoral Commission «Do you agree that Scotland should be an independent country?». («Er du enig i at Skottland burde være et uavhengig land») Denne formuleringen møtte kritikk, da innledningen «Er du enig i» virket førende for et positivt svar.
Etter konsultasjon med Electoral Commission ble spørsmålstillingen endret til «Should Scotland be an independent country?» («Burde Skottland være et uavhengig land?»), og velgerne skal stemme JA eller NEI til dette.
Tema i valgkampen
Blant spørsmål som var oppe i valgkampen var særlig de uavklarte spørsmålene om Skottland kunne beholde medlemskapet i EU, om landet - om ikke annet i en overgangsperiode - fortsatt kunne bruke britisk pund som valuta og hvordan sikkerhetspolitikken, herunder militærvesen, NATO-medlemskap og forhold til dagens Storbritannias forsvar hvor blant annet basene for det britiske kjernefysiske Trident-programmet ligger i Skottland, og det er ingen egnede havner i England eller Wales for dette. Den skotske regjeringen ønsker å bli kvitt disse kostbare installasjonene, og vil skape et konvensjonelt skotsk forsvar gjennom den skotske andelen av dagens væpnede styrker. Videre ble det også debattert både størrelsen på de fremtidige skotske oljeinntektene og kontrollen over disse.
Statsformen for et eventuelt uavhengig Skottland er ikke formelt avklart, noen politiske grupper, som Scottish Green Party og Scottish Socialist Party ønsker republikk. Scottish National Party ønsker å videreføre monarkiet i en personalunion med resten av Storbritannia. Alex Salmond har uttalt at monarkiet vil bli opprettholdt i et uavhengig Skottland. Christine Grahame fra samme parti at dette spørsmålet kan eventuelt komme opp i en ny folkeavstemning senere, i henhold til et vedtak i partiet i 1997.
Dronningen selv forholder seg nøytral til spørsmålet om skotsk uanhengighet.
Etter at meningsmålingene ble jevnere gikk også statsminister David Cameron tungt inn i debatten og trappet opp sin rolle i valgkampen. I et engasjert innlegg i avisen Daily Mail 9. september advarte han skottene om at det var ingen vei tilbake om det ble et flertall for løsrivelse og advarte mot følgende av det. Samtidig bestemte de to andre partilederne, Ed Miliband fra Labour og Nick Clegg fra Liberaldemokratene om å støtte Cameron og droppe spørsmål til ham i spørretimen og reiste med Cameron for å driver valgkamp i Skottland for NEI-siden.
Samtidig sluttet partilederne seg til et forslag om å gi de skotske myndighetene større råderett over egne skatteinngang, adgang til egne velferdsordninger og mer kontroll over egne midler, noe som ble avvist av den skotske førsteminister Alex Salmond og mente at dette tilbudet ikke inneholdt noe nytt.
Meningsmålinger
Meningsmålinger som er tatt opp etter at Edinburgh-avtalen ble inngått, viser gjennomgående en majoritet til å stemme NEI i avstemningen, men marginen mellom JA og NEI-siden har minket noe, særlig etter mai 2013.
Målingene viser at støtte til skotsk uavhengighet er størst blant unge velgere, mellom 18 og 24 år fra økonomisk vanskeligstilte områder, mens støtten til unionen er størst blant velgere over 55 år som bor i mer økonomisk velstående områder. En undersøkelse i mars 2013 fant en signifikant større støtte for uavhengighet blant menn enn blant kvinner. Noen universiteter har arrangert prøveavstemninger, og på University of Glasgow stemte 62 % mot uavhengighet, med 2,518 avgitte stemmer, og på Edinburgh Napier University ble det avgitt 569 stemmer hvor 70,5 % stemte mot uavhengighet.
I mai 2013 viste en måling at 47 % av velgerne ikke var overbevist om at de skotske myndighetene ville få større beslutningsmyndighet om NEI-siden skulle vinne folkeavstemningen, mens bare 33 % hadde tiltro til dette.
Førsteminister Alex Salmond uttalte i august 2013 at han hadde stor tro på at skottene ville stemme for selvstendighet, selv om meningsmålingene så langt hadde sagt noe annet.
Meningsmålingen var relativt stabile gjennom hele 2013, men etter at den skotske regjeringen publiserte en rapport om skotsk uavhengighet, ble det visse endinger. På fem målinger i desember 2013 og januar 2014 økte andelen som ønsket skotsk uavhengighet til 39 %. Målingene ble ytterligere jevnere etter at den britiske finansministeren George Osborne i februar hevdet at den britiske regjeringen var mot en valutaunion, og andelen som ønsket skotsk uavhengighet steg til 45% i april og andelen som ønsker unionen opprettholdt har falt fra 62 % til 55 %.
Særlig mot slutten av valgkampen ble forskjellen mellom JA og NEI mindre, og andelen usikre velgere ble mindre, og søndag 7. september ble den første meningsmålingen med et JA-flertall offentliggjort.
Mønstrene i meningsmålingene mot slutten av valgkampen tydet på at det var forskjeller i hvordan de ulike gruppene stilte seg til skotsk uavhengighet: yngre velgere var mer positive til uavhengighet enn eldre velgere, menn mer positive enn kvinner, de som er født i Skottland var mer positive enn de som bor i Skottland, men er født annet sted (disse har også stemmerett). Det så ut til at kampen sto om velgerne til Scottish Labour Party, da de andre partienes velgere i hovedsak følger eget parti. Men blant Labour-velgerne er det en betydelig minoritet som ønsker uavhengighet.
Britiske reaksjoner
Statsminister David Cameron sa han var glad («delighted») for resultatet, og la til at han hadde blitt knust om Storbritannia hadde sluttet å eksistere, og hevdet at dette var en holdning mange hadde, også i utlandet.
Den nordirske førsteministeren Peter Robinson og walisiske førsteministeren Carwyn Jones reagerte positivt på resultatet. Robinson var glad for at Skottland hadde stemt for å forbli i unionen.
Virkninger av folkeavstemningen
Selv om folkeavstemningen ga et flertall mot løsrivelse fra Storbritannia, er det konstatert at prosessen og debatten rundt skotsk selvstendighet vil føre til ytterligere skotsk selvstyre. Det er videre forventet at dette vil sette igang en prosess for endring av hvordan hele Storbritannia styres, noe statsminister David Cameron også bekreftet dagen etter folkeavstemningen. Ensidig selvstyre for Skottland, som vil innebære større råderett over mer penger, uten at tilsvarende også skal gjelde for de andre landene som utgjør Storbritannia, har møtt motstand innen det konservative partiet til statsministeren.
National Geographic
The National Geographic Magazine, nå kjent som National Geographic, er et amerikansk tidsskrift. Tidsskriftet ble utgitt første gang ni måneder etter at National Geographic Society ble grunnlagt i 1888. Det har blitt et av verdens mest utbredte og kjente magasiner/tidsskrifter. Det er lett gjenkjennelig på den karakteristiske gule ramme, «Yellow Border», rundt omslaget. Denne rammen er det registrerte varemerke for National Geographic.
Haydom Lutherske sykehus
Haydom Lutherske sykehus ligger i Manyara, sør for Arusha i Tanzania. Det ble etablert 15. januar 1955. Det ble opprettet og i de første år drevet av Norsk Luthersk Misjonssamband (NLM). Misjonæren og legen Ole Halgrim Evjen Olsen (1928–2005) og hans ektefelle Kari Olsen tok fatt på arbeidet dagen etter at Tanzania (Tanganyika) ble selvstendig i 1961. Sykehuset hadde ved åpningen 50 senger. Formelt har sykehuset siden 1963 vært drevet av den evangelsiske lutherske kirke i Tanzania Evangelical Lutheran Church of Tanzania (ELCT).
National Geographic
Magasinet kommer ut hver måned (tolv utgaver i året), og av og til med en spesialutgave. I tillegg til å være kjent for sine geografiske og historiske artikler fra de fjerneste strøk på kloden, har bladet lenge vært anerkjent for sin bok-lignende kvalitet og for sin høye standard i bildebruk og fotografier. Magasinet begynte med bilder allerede tidlig på 1900-tallet, da dette var en sjeldenhet i blader og tidsskrifter. National Geographic var det første tidsskriftet som tok i bruk fargefotografier.
Silenos
Figurens utvikling
Silenos' opprinnelse minner om et folkeminne, en mannlig figur fra dypt inne i skogen med ørene til en hest og tidvis med halen og beina til en hest. Som flertallsvesener var silener, sileni, uregjerlige halvdyriske vesener, avledet fra sky skogsdemoner, og beslektet med nymfer, satyrer og kentaurer. Senere ble silener de fordrukne tilhengerne til Dionysos, vanligvis framstil som småkåte, skallete og feite med tykke lepper og brakknese, men med menneskelige bein. Enda senere gikk flertallsutgaven sileni ut av bruk og de eneste referanser var til en enkeltindivid ved navn Silenos, læreren og den trofaste følgesvennen av vinguden Dionysos.
National Geographic
Den litterære sjangeren i tidsskriftet er narrativ sakprosa, som hovedregel bundet sammen av en skildring av journalistens reise.
Haydom Lutherske sykehus
I 1967 ble et nyutbygget sykehus tatt i bruk. Det ble offisielt åpnet av president Nyerere. Det nye sykehuset hadde da 250 senger. På 1970-tallet startet sykehuset sin sykepleierskole og flere lokale utviklingsprosjekter ble satt igang.
Sykehuset har i dag 400 senger etter åpningen av en barneavdeling i 2002. Sykehuset hadde over 16 000 innlagte pasienter og 60 000 polikliniske pasienter og 4 558 fødsler (2008). På sykehuset og mobile landsbyklinikker ble det utført over 50 000 vaksinasjoner av barn. Totalt fikk 100 000 mødre og barn hjelp ved disse klinikkene.
Foruten sykehusdriften har Haydom satt i gang utviklingsprosjekter innen vanntilførsel, landbruk, matvaresikkerhet, utdanning og veibygging. Over 110 norske leger, sykepleiere og andre har arbeidet ved sykehuset. Misjonssykehuset støttes av aktive vennegrupper i Norge, med Sørlandet og Olsens hjemby, Mandal, som hovedsete. Norad har i mange år bidratt til sykehusets drift, til tider med opp til 50% av utgiftene.
National Geographic
Magasinet er også kjent for å utgi detaljerte kart av de områder som hovedartikkelen beskriver. I 2001 utga National Geographic et sett på 8 CD-ROM plater, som inneholder alle kart utgitt 1888-2000.
Siden abonnentene ofte har vanskelig for å skille seg av med blader, er disse lett å oppdrive i antikvariat eller på loppemarked, når det er ryddet opp etter et dødsbo o.l.
Fra 1960 begynte magasinet å trykke fotografier over hele forsiden, i stedet for som tidligere kun innholdsfortegnelsen omkranset av en ramme med eikeblader. Et omslagsbilde i 1985 var av en afghansk flyktning, en ung pike med markante, gjennomtrengende grønne øyne. Fotoet av denne piken ble verdenskjent. Etter den FN-ledede invasjonen av Afghanistan foretok en av bladets fotojournalister leting etter piken. Hun ble gjenfunnet i 2002 som Sharbat Gula fra Pashtunstammen. Hennes historie er å finne i utgaven av National Geographic for mars 2003.
Internasjonale utgaver
I 1995 kom den første fremmedspråklige utgaven, på japansk. Magasinet utgis nå på over 28 språk inkludert: spansk, japansk, jiddisk, finsk, gresk, fransk, tysk, polsk, indonesisk, koreansk, portugisisk, mandarin, tsjekkisk, rumensk, russisk, norsk, tyrkisk, tysk, svensk, kroatisk og latvisk. Foreløpig siste internasjonale utgave kom i april 2005, på indonesisk.
Fjernsynsprogrammer
I 1997 lanserte National Geographic sin egen fjernsynskanal, National Geographic Channel. Pr. 2009 kan kanalen nås av 230 millioner husstander i 162 land. Programmene er tekstet eller dubbet på 27 språk. Programmene handler om vitenskap, teknikk, historie, natur og samfunnsliv. De sendes vanligvis i serier på seks til tolv programmer om samme tema.
Opplag
Bekreftede netto opplagstall for norsk utgave, fra Mediebedriftenes Landsforening:
Cha Jun-hwan
Cha Jun-hwan (født 21. oktober 2001) er en sørkoreansk kunstløper.
Han representerte Sør-Korea under Vinter-OL 2018 i Pyeongchang, hvor han ble nummer 15 i singel.
Under Vinter-OL 2022 i Beijing, ble han nummer 5.
Silenos
Figurens utvikling
Som en vidgjetent konsument av vin var han vanligvis full og måtte bli støttet av satyrer eller fraktet av et esel. Silenos ble beskrevet som det eldste, klokeste og mest fordrukne av alle tilhengerne til Dionysos, og det ble sagt i orfiske hymner at han var den unge gudens lærer og veileder. Det plasserer ham i et selskap av falliske eller halvanimalske lærere av gudene, en gruppe som også omfatter Priapos (fruktbarhet og seksuell lyst), Hermafroditos, (tokjønnet, biseksuell og kvinnelighet), Kedalion (Hefaistos' tjener) og Kheiron (kentaur), men også Pallas, læreren av Athene.
Det var sagt at når Silenos var beruset besatt han en egen kunnskap og makten for profeti. Den frygiske kong Midas var ivrig etter å lære fra Silenos og fant den gamle mannen ved en kilde hvor han ofte satt og drakk. Da Silenos falt i søvn lot Midas sine menn ta ham med seg til sitt hus.
Silenos delte med kongen en pessimistisk filosofi:
I Evripides' satyrspill Kyklopene, er Silenos strandet med satyrene på Sicilia, hvor de ble satt i slaveri hos kyklopene. De er det komiske elementet i fortellingen som hovedsakelig er et spill på Homers Odysséen IX. Silenos viser til satyrene som hans barn i løpet av skuespillet. Han opptrer også i keiser Julianus' satire Cæsarerne hvor han sitter ved siden av gudene og tilbyr sine kommentarer til ulike herskere under visitasjonen. Han fungerer i all vesentlighet som forfatterens kritiske stemme av Aleksander den store, Julius Cæsar, Augustus, Marcus Aurelius (som han akter som en filosofikonge, som seg selv) og Konstantin den første.
I de bevarte fragmenter fra andre satyrspill, fungerte Silenos som leder av et kor av satyrer. Generelt virker han som en godt likt mytologisk figur hos grekerne, og de mange mindre fortellingene om ham hvor han framstilles som en jovial, gammel mann synes å ha vært muntrasjoner. Hans tre sønner, Maron, Astraios og Leneos var hovedsakelig en mangfoldiggjøring av guden selv, på lik linje med flertallsformen seilenoi eller sileni.
Silenus var også muligens en latinsk form for utskjelling en gang rundt 211 f.Kr. slik som det ble benyttet som begrep hos dikteren Plautus' skuespill Grovheter for å beskrive Labrax, en forrædersk hallik eller leno som «... en pottefeit gammel Silenus, skallet, muskelsterk, buskete bryn, skulende, ordkløver, gudsforlatt forbryter...»
I kunsten
Silenos figurerte vanligvis i romerske relieffer i følget til Dionysos, et emne for dekor på sarkofager, en legemliggjøring av de oversanselige løftene til den dionysiske kult. Figuren dukker opp på nytt i renessansen: en hoffdverg poserer for en Silenos-lignende figur ved siden av en skilpadde ved inngangen til Bobolihagene (Giardini di Boboli) i Firenze.
Peter Paul Rubens malte i 1616-17 bildet Den drukne Silenos, bevart ved Alte Pinakothek, München.
Carl von Linné benyttet den feminine formen for Silene for smelleslekta, en blomst i nellikfamilien.
Silenos opptrer i skriftene til Arthur Schopenhauer som ga sin tilslutning til hans mest berømte utsagn at «det beste for en mann er ikke å bli født». Via Schopenhauer, diskuterte Friedrich Nietzsche «visdommen til Silenos» i Die Geburt der Tragödie, 1872 (Tragediens fødsel, 1969). I løpet av slutten av 1800-tallets Tyskland og Wien, ble symbolismen fra antikkens Hellas tolket på nytt gjennom et freudiansk prisme. På rundt samme tid benyttet Wiener Sezession-kunstneren Gustav Klimt den uærbødig, lubne Silenos som et motiv i flere verker for å representere «begravde instinktmessig krefter».
Gällivare stasjon
Gällivare stasjon er en jernbanestasjon i Gällivare kommune i Sverige. Den ligger på Malmbanan og blir betjent av fjerntog til Narvik, Luleå og Stockholm. Dessuten i sommersesongen av turisttog på Inlndsbanan til Östersund. Stasjonen ligger rundt 500 m fra sentrum.
Borøya (Søgne)
Borøya er ei øy i Kristiansand kommune i Agder. Øya er en av de største bebodde øyene i Søgne-skjærgården. Det er daglige båtforbindelse med Høllen på fastlandet samt med naboøyene Ny-Hellesund og Skarpøy.